PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului de Lege pentru modificarea şi completarea Legii nr. 8/1996 privind dreptul de autor şi drepturile conexe

Proiectul de Lege pentru modificarea şi completarea Legii nr. 8/1996 privind dreptul de autor şi drepturile conexe, (PL 436/2003) a fost transmis Comisiei pentru cultură, arte, mijloace de informare în masă, cu adresa nr. 436/30.06.2003, Comisia fiind sesizată în fond. Proiectul de Lege a fost trimis, spre avizare, Comisiei juridice, de disciplină şi imunităţi, care până la data încheierii raportului, a transmis  avizul,   favorabil, în forma adoptată de Senat. În redactarea raportului, Comisia a ţinut cont de avizul emis de Consiliul Legislativ. 

.
Proiectul de Lege face parte din categoria legilor organice, potrivit prevederilor art. 73 alin. (3) din Constituţia României.


Proiectul de Lege a fost adoptat de Senat în şedinţa din 25 iunie 2003.


Proiectul de Lege a fost dezbătut în şedinţele Comisiei din zilele de 12, 13, 18 noiembrie, 9, 10, 16, 17 decembrie 2003 şi din zilele de 3, 4, 11, 17, 18, 19, 24, 25 februarie, 3, 11, 16, 31 martie, 6, 14, 20 aprilie şi  4, 5, 6 mai 2004. 

În conformitate cu prevederile art. 52 din Regulamentul Camerei Deputaţilor, la dezbaterea propunerii legislative a participat din partea Oficiului Român pentru Dreptul de Autor, în calitate de iniţiator: d-na Rodica Pârvu - director general, d-nul Eugen Vasiliu - director general adjunct, Laurenţiu Oprea - consilier; din partea Ministerului Integrării Europene, d-rele Claudia Secu şi Oana Căpeţ, consilieri;  din partea Ministerului Administraţiei şi Internelor: d-nul Dan Olteanu comisar şef la Direcţia de Investigare şi Fraude a Inspectoratului  General al Poliţiei Române şi d-na comisar Elena Tanislav; din partea Ministerului Justiţiei - d-na Iarina Prelipceanu; din partea Parchetului de pe lângă Înalta Curte de Casaţie şi Justiţie  – 

d-nul procuror  Dragoş Dumitru ; din partea radiodifuzorilor - d-nul George Chiriţă, director executiv al Asociaţiei Române de Comunicaţii Audiovizuale, precum şi reprezentanţi ai posturilor de radio şi  televiziune, publice şi private, reprezentanţi din partea organismelor de gestiune colectivă a drepturilor de autor şi drepturilor conexe pe fiecare domeniu în parte, şi ai uniunilor de creatori.

La lucrările Comisiei, în ziua votului final au fost prezenţi 17 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (11 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea proiectului de Lege pentru modificarea şi completarea Legii nr. 8/1996 privind dreptul de autor şi drepturile conexe,  cu amendamentele admise anexate.

